ประจำเดือนมาเป็นก้อนเยอะมากค่ะคือเป็นอะไรไหมค่ะสงสัยค่ะพอดีประจำเดือนที่แล้วไม่มาด้วยเป็นบ่อยที่ประจำเดือนไม่ค่อยมาค่ะบางทีมาเดือนเว้นเดือนบางที2เดือนมา1ครั้งคืออะไรค่ะสงสัยค่ะ แต่ตอนนี้ประจำเดือนมาเป็นก้อนสีแดงๆเยอะมากมาได้เกือบจะ1อาทิตย์แล้วค่ะ
สวัสดีค่ะ หากมีระยะห่างระหว่างรอบประจำเดือนที่มากกว่า 45 วันในทุกรอบ ถือว่ามีระยะห่างระหว่างรอบประจำเดือนที่นานกว่าปกติ โดยสาเหตุส่วนใหญ่ที่พบในช่วงวัยรุ่นและวัยสาว เช่น1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้นอกจากนี้ อาจเกิดจากมีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ เป็นต้นสำหรับระยะเวลาที่ประจำเดือนมาในแต่ละรอบนั้น ปกติไม่ควรเกิน 7 วัน ทั้งนี้ไม่นับช่วง 1-2 วันสุดท้ายที่อาจมีเลือดออกกะปริดกะปรอยออกมา ดังนั้น หากประจำเดือนมาไม่เกิน 7 วัน ก็ยังถือว่าปกติดี ส่วนปริมาณเลือดประจำเดือน หากไม่ได้มากจนต้องเปลี่ยนผ้าอนามัยทุก 2 ชั่วโมง ก็ยังไม่ถือว่าผิดปกติอะไรหากยังคงมีอาการที่นานๆ ประจำเดือนจะมาสักครั้ง แนะนำควรไปพบแพทย์เพื่อตรวจหาสาเหตุดูค่ะ